महाराणा प्रताप विमानक्षेत्र

महाराणा प्रताप हवाई अड्डा या उदयपुर हवाई अड्डा या दाबोक हवाई अड्डा (आईएटीए: UDR, आईसीएओ: VAUD) उदयपुर , राजस्थान,भारत में स्थित एक घरेलू हवाई अड्डा है। यह उदयपुर के पूर्व में 22 किमी (14 मील) की दूरी पर स्थित है।  हवाई अड्डे का नाम भारत के राजस्थान राज्य के मेवाड़ की रियासत के एक शासक महाराणा प्रताप के नाम पर रखा गया। 

हवाई पट्टी का उपयोग पहली बार तब किया गया जब 16 नवंबर 1957 को 4-सीटर पाइपर सुपर कब हवाई अड्डे पर उतरा। हवाई अड्डे के नए यात्री टर्मिनल का परिचालन फरवरी 2008 में शुरू हुआ।

संरचना
उदयपुर हवाई अड्डा 504 एकड़ में फैला है। इस हवाई अड्डे में एक तारकोल और रोड़ी से बना रनवे है, जो 9000 फीट (2743 मीटर) लंबा और 45 मीटर चौड़ा है। इसका 250 मीटर लंबा और 150 मीटर चौड़ा एप्रन एक समय में पांच बोइंग 737 या एयरबस A320 विमानों के लिए पार्किंग की जगह प्रदान करता है। 12,000 वर्ग मीटर बड़े इस नए टर्मिनल भवन का निर्माण 80 करोड़ की लागत से किया गया था। टर्मिनल में 2 बोर्डिंग गेट, 4 चेक-इन काउंटर हैं और व्यस्त समय के दौरान 600 यात्रियों को संभाल सकते हैं। हवाई अड्डा आधुनिक पथ प्रर्दशक और अवतरण सहायक जैसे DME / VOR और NDB से सुसज्जित है। रनवे 26 कैट-आई इंस्ट्रूमेंट अवतरण प्रणाली से लैस है।

सुविधाएं 
उदयपुर हवाई अड्डे पर निम्न सुविधाएं उपलब्ध हैं:

एटीएम
महाराणा प्रताप एयरपोर्ट पर कैश मशीन और एटीएम उपलब्ध हैं।

सामान ट्रॉलियों
यात्रियों के लिए सामान ढोने की ट्रॉलियों की सुविधा उपलब्ध है, जो पूरी तरह से शुल्क मुक्त है

बाल देखभाल कक्ष
यदि आप अपने बच्चे या शिशु के साथ यात्रा कर रहे हैं, तो आप हवाई अड्डे पर चाइल्ड केयर रूम की सेवाओं का लाभ आसानी से उठा सकते हैं।

शुल्क मुक्त खरीदारी
यात्री हवाई अड्डे पर ड्यूटी-फ्री खरीदारी का आनंद भी ले सकते हैं। हवाई अड्डे पर विभिन्न प्रकार की दुकानें हैं जैसे कि किताबों की दुकान, स्मृति चिन्ह, टी-शर्ट की दुकान और एक गहने की दुकान।

खान-पान
यात्री उदयपुर हवाई अड्डे के रेस्तरां और हवाई अड्डे पर उपलब्ध स्नैक बार में भोजन और पेय का लाभ उठा सकते हैं।

अन्य सुविधाएँ
हवाई अड्डे पर अन्य सुविधा जैसे  प्रीपेड टैक्सी काउंटर, हस्तकला एम्पोरियम, पर्यटक सूचना केंद्र, चाय / कॉफी काउंटर, आदि जैसे सुविधाए प्रदान करता है।

 एअरलाइंस और गंतव्यस्थल 

 यह भी देखें 
भारत के हवाई अड्डे
उदयपुर
उदयपुर सिटी बस अड्डे
उदयपुर सिटी रेलवे स्टेशन

 सन्दर्भ 

बाहरी कड़ियाँ

श्रेणी:राजस्थान के विमानक्षेत्र
श्रेणी:राजस्थान में परिवहन
श्रेणी:उदयपुर में परिवहन